SZINODÁLIS EGYHÁZ
egyházmegyei szakasza
javasolt lépések a székesfehérvári egyházmegyében

1) A Szinódus imájának közös imádkozása (pld. szentmisék, szentségimádások alkalmával)
2) Advent kezdetéig: A papság személyes imádsága a szinódusi folyamatért (Mire indít engem, mint lelkipásztort a Szentatya felhívása és a Szentlélek?)
3) Advent I. vasárnapjától: meghirdetni a hívek felé azt/azokat a kommunikációs lehetőséget (pld. e-mail), amelyre várják a hívek, közösségek, jó szándékú emberek gondolatait, javaslatait január végéig; és kijelölni a plébániai kapcsolattartó személyt, aki mindezeket gyűjti, összegzi, és visszajelez a küldőnek;
4) Adventi időben plébániánként/lelkipásztori körzetenként közös imádság/ok meghirdetése és megtartása (Mit akar a Szentlélek Egyházunkban, Egyházunkkal?)
5) 2022. február: közös találkozó szervezése esperes kerületi szinten, melyre meghívást kapnak a kerület papjai, plébániai kapcsolattartók és mindazok, akik használható javaslatokat küldtek. A találkozó célja a közös imádság, és a beérkezett javaslatok témáinak (irányoknak) összegzése;
6) 2022. március: a kerületi gondolatok, javaslatok elküldése az Egyházmegyei Hivatalnak;
7) 2022. április (Húsvét után): egyházmegyei találkozó a Paptestvérek, plébániai kapcsolattartók és a közösségek vezetőivel. Célja a közös imádság és a javaslatok egyházmegyei összegzése.
Az Egyházmegyei Hivatalnak 2022. május 1-ig kell elküldenie az egyházmegyei szinódusi munkadokumentumot az MKPK-nak.
SZINÓDUSI IMA

Előtted állunk, Szentlélek,

és a te nevedben gyűltünk össze.

Egyedül te vezess minket, 

lelj otthonra a szívünkben; 

taníts minket a követendő útra,

és arra is, miként járjunk rajta.

Gyengék és bűnösök vagyunk; 

ne hagyd, hogy zűrzavart szítsunk.

Ne engedd, hogy a tudatlanság tévútra vezessen bennünket, 

vagy hogy az elfogultság befolyásolja cselekedeteinket.

Add, hogy megtaláljuk benned az egységet,

hogy  együtt haladhassunk az örök élet felé, 

és  ne térjünk el az igazság útjától, 

sem attól, ami helyes.

Mindezt tőled kérjük, 

aki mindenütt és minden időben munkálkodsz, 

az Atyával és a Fiúval egységben, 

mindörökkön örökké. Ámen.

